ΑΠΟΦΑΣΕΙΣ
Αριθμ. 172172 
   Διαδικασία χορήγησης Άδειας Διαμονής Προσω-
ρινής Προστασίας στους δικαιούχους προσωρι-
νής προστασίας.
  Ο ΥΠΟΥΡΓΟΣ ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ
  Έχοντας υπόψη:
1. Τις διατάξεις:
α. του π.δ. 80/2006 «Παροχή προσωρινής προστασίας 
σε περίπτωση μαζικής εισροής εκτοπισθέντων αλλοδα-
πών» (Α΄ 82), ιδίως το άρθρο 8 αυτού,
β. του ν. 4375/2016 «Οργάνωση και λειτουργία Υπη-
ρεσίας Ασύλου, Αρχής Προσφυγών, Υπηρεσίας Υποδο-
χής και Ταυτοποίησης σύσταση Γενικής Γ ραμματείας Υποδοχής, προσαρμογή της Ελληνικής Νομοθεσίας 
προς τις διατάξεις της Οδηγίας 2013/32/ΕΕ του Ευρω-
παϊκού Κοινοβουλίου και του Συμβουλίου «σχετικά με 
τις κοινές διαδικασίες για τη χορήγηση και ανάκληση 
του καθεστώτος διεθνούς προστασίας (αναδιατύπωση)» 
(L 180/29.6.2013), διατάξεις για την εργασία δικαιούχων 
διεθνούς προστασίας και άλλες διατάξεις» (Α’ 51) και ιδί-
ως την παρ. 8 του άρθρου 7 αυτού,
γ. του άρθρου 90 του Κώδικα Νομοθεσίας για την Κυ-
βέρνηση και τα κυβερνητικά όργανα (π.δ. 63/2005, Α΄98), 
το οποίο διατηρήθηκε σε ισχύ με την παρ. 22 του άρθρου 
119 του ν. 4622/2019 (Α΄133),
δ. του π.δ. 4/2020 «Σύσταση Υπουργείου Μετανάστευ-
σης και Ασύλου, καθορισμός των αρμοδιοτήτων του και 
ανακατανομή αρμοδιοτήτων μεταξύ Υπουργείων» (Α΄4),
ε. του π.δ. 6/2020 «Διορισμός Υπουργού και Αναπλη-
ρωτή Υπουργού» (Α΄ 5),
στ. του π.δ. 106/2020 «Οργανισμός Υπουργείου Μετα-
νάστευσης και ασύλου» (Α΄255).
2. Την Εκτελεστική Απόφαση (ΕΕ) 2022/382 του Συμ-
βουλίου της 4ης Μαρτίου 2022 που διαπιστώνει την 
ύπαρξη μαζικής εισροής εκτοπισθέντων από την Ουκρα-
νία κατά την έννοια του άρθρου 5 της οδηγίας 2001/55/ΕΚ και έχει ως αποτέλεσμα την εφαρμογή προσωρινής προστασίας (ΕΕ L 71 της 04.03.2022, σ. 1).
3. Τον Κανονισμό (ΕΚ) αριθ. 1030/2002 του Συμβουλίου 
της 13ης Ιουνίου 2002 για την καθιέρωση αδειών δια-
μονής ενιαίου τύπου για τους υπηκόους τρίτων χωρών (EE L 157 της 15.6.2002), όπως τροποποιήθηκε από τον 
Κανονισμό (ΕΚ) αριθ. 380/2008 του Συμβουλίου της 18ης 
Απριλίου 2008 για την τροποποίηση του κανονισμού (ΕΚ) 
αριθ. 1030/2002 του για την καθιέρωση αδειών διαμονής 
ενιαίου τύπου για τους υπηκόους τρίτων χωρών και ιδίως 
το άρθρο 4β αυτού (ΕΕ L 115 της 29.4.2008, σ. 1).
4. Τον Κανονισμό (ΕΕ) 2016/679 του Ευρωπαϊκού Κοι-
νοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα 
και για την ελεύθερη κυκλοφορία των δεδομένων αυ-
τών και την κατάργηση της οδηγίας 95/46/ΕΚ (Γενικός 
Κανονισμός για την Προστασία Δεδομένων), (ΕΕ L 119 
της 4.5.2016, σ. 1).
5. Την υπ’ αρ. 131035/04.03.2022 απόφαση του Υπουρ-
γού Μετανάστευσης και Ασύλου «Εφαρμογή προσωρι-νής προστασίας του π.δ. 80/2006 λόγω μαζικής εισροής 
εκτοπισθέντων από Ουκρανία», (ΑΔΑ: ΡΠ1146ΜΔΨΟ-
ΩΙ4).
6. Την υπ’ αρ. 172007/24.03.2022 εισήγηση της περ. ε
της παρ. 5 του άρθρου 24, του ν. 4270/2014 (A' 143) της Γενικής Διεύθυνσης Διοικητικών και Οικονομικών Υπη-
ρεσιών του Υπουργείου Μετανάστευσης και Ασύλου, 
σύμφωνα με την οποία από τις διατάξεις της παρού-
σας δεν προκαλείται καμία επιπλέον δαπάνη σε βάρος 
του τακτικού προϋπολογισμού πέραν αυτής, που έχει 
ήδη προβλεφθεί στις υπ’ αρ. 90026/10.08.2021 (ΑΔΑ: 
ΩΣ3Ψ46ΜΤΛΡ-ΜΗ6) και 137943/16.12.2021 (ΑΔΑ: ΩΖ-
ΖΥ46ΜΤΛΡ-ΠΓ1) αποφάσεις του Υφυπουργού Ανάπτυξης 
και Επενδύσεων - Ειδικός Φορέας 1055-203 «Γενική Γ ραμ-
ματεία, Υποδοχής Αιτούντων Άσυλο» - έργο «ΥΠΕΡΙΩΝ» 
με ενάριθμο 2021ΤΑ75500002 σε βάρος του προϋπο-
λογισμού του Προγράμματος Δημοσίων Επενδύσεων, 
αποφασίζουμε:
Άρθρο 1 
Δικαιούμενα πρόσωπα
1. Χορηγείται ατελώς Άδεια Διαμονής Προσωρινής 
Προστασίας (Α.Δ.Π.Π.), επί της οποίας αναγράφεται 
Αριθμός Μητρώου Κοινωνικής Ασφάλισης (Α.Μ.Κ.Α.) και 
Αριθμός Φορολογικού Μητρώου (Α.Φ.Μ.) στις ακόλου-
θες κατηγορίες προσώπων που εκτοπίστηκαν από την 
Ουκρανία στις 24 Φεβρουαρίου 2022 ή αργότερα, ως 
αποτέλεσμα της στρατιωτικής εισβολής των ρωσικών 
ενόπλων δυνάμεων κατά την εν λόγω ημερομηνία:ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
28 Μαρτίου 2022 ΤΕΥΧΟΣ  ΔΕΥΤΕΡΟ Αρ. Φύλλου  146214949
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 14950 Τεύχος B’ 1462/28.03.2022
α. Ουκρανοί υπήκοοι που διέμεναν στην Ουκρανία 
πριν από τις 24 Φεβρουαρίου 2022,
β. ανιθαγενείς ή υπήκοοι τρίτων χωρών εκτός Ουκρα-
νίας που διέμεναν νόμιμα στην Ουκρανία πριν από τις 24 
Φεβρουαρίου 2022 ως δικαιούχοι καθεστώτος διεθνούς 
προστασίας ή ισοδύναμης εθνικής προστασίας,
γ. μέλη της οικογένειας των προσώπων που αναφέρο-
νται στις παραπάνω περιπτώσεις.
2. Για τους σκοπούς της περ. γ΄ της παρ. 1, τα ακόλουθα 
πρόσωπα θεωρούνται τμήμα της οικογένειας, εφόσον η 
οικογένεια υπήρχε ήδη και διέμενε στην Ουκρανία πριν από τις 24 Φεβρουαρίου 2022:
α) ο/η σύζυγος προσώπου που εμπίπτει στις περ. α΄ ή 
β΄ της παρ. 1 ή το πρόσωπο με το οποίο συμβιώνει σε 
ελεύθερη ένωση στα πλαίσια σταθερής σχέσης δεόντως 
αποδεδειγμένης,
β) τα ανήλικα άγαμα τέκνα προσώπου που εμπίπτει 
στις περ. α΄ ή β΄ της παρ. 1 ή του/της συζύγου του/της, 
χωρίς διάκριση ως προς το αν γεννήθηκαν εντός ή εκτός 
γάμου ή αν υιοθετήθηκαν,
γ) άλλοι στενοί συγγενείς που ζούσαν μαζί ως τμήμα 
της οικογενειακής μονάδας κατά τον χρόνο των περιστά-
σεων που σχετίζονται με τη μαζική εισροή και οι οποίοι 
εξαρτώνται πλήρως ή κυρίως από πρόσωπο που αναφέ-
ρεται στις περ. α΄ ή β΄ της παρ. 1 κατά τον χρόνο αυτό.
3. H Άδεια Διαμονής Προσωρινής Προστασίας αποτε-
λεί πιστοποιητικό έγγραφο της ιδιότητας του κατόχου 
της ως δικαιούχου προσωρινής προστασίας, επέχει θέση 
άδειας εργασίας και δίνει πρόσβαση στα δικαιώματα των 
άρθρων 12 έως 15 του π.δ. 80/2006.
Άρθρο 2
Αρμόδια Υπηρεσία χορήγησης
1. Αρμόδια Υπηρεσία χορήγησης Αδειών Διαμονής 
Προσωρινής Προστασίας, για τους δικαιούχους του άρ-θρου 1 παρ. 1, ορίζεται η Υπηρεσία Ασύλου.
2. Αρμόδια Υπηρεσία διεκπεραίωσης της απόδοσης 
Αριθμού Μητρώου Κοινωνικής Ασφάλισης και Αριθμού 
Φορολογικού Μητρώου για τους δικαιούχους του άρθρου 
1 παρ. 1 ορίζεται η Υπηρεσία της παρ. 1 του παρόντος.
Άρθρο 3
Διαδικασία χορήγησης Άδειας Διαμονής Προσωρινής Προστασίας
1. Για τη χορήγηση Αδειών Διαμονής Προσωρινής Προ-
στασίας στους δικαιούχους του άρθρου 1 απαιτείται η 
συμπλήρωση και υποβολή στην επίσημη ιστοσελίδα 
του Υπουργείου Μετανάστευσης και Ασύλου (https://
migration.gov.gr/ukraine) φόρμας προκαταγραφής, 
προκειμένου να καθοριστεί η ημερομηνία αυτοπρόσω-
πης προσέλευσης του δικαιούχου προσωρινής προστα-
σίας, ενώπιον της Υπηρεσίας του άρθρου 2 της παρού-
σας, όπως εμφαίνεται κατά τη διαδικασία συμπλήρωσης 
της ανωτέρω φόρμας προκαταγραφής. Στην περίπτωση 
ανηλίκου άγαμου τέκνου καθώς και ενήλικου τέκνου 
που πάσχει από πνευματική ή σωματική αναπηρία και 
δεν δύναται να συμπληρώσει και υποβάλει αυτοτελώς 
την ανωτέρω φόρμα, αυτή υποβάλλεται εξ ονόματός 
του ή από εκείνον που ασκεί την επιμέλειά του ή τον 
εκπρόσωπό του. Σε περίπτωση ασυνόδευτου ανηλίκου, τη φόρμα προκαταγραφής υποβάλει ο εκπρόσωπός του 
σύμφωνα με την παρ. 1 του άρθρου 16 του π.δ. 80/2006.
2. Κατά την προκαθορισμένη ημερομηνία αυτοπρόσω-
πης προσέλευσης ο δικαιούχος προσωρινής προστασίας 
υποχρεούται να προσκομίζει και να επιδεικνύει κάθε έγ-
γραφο που έχει στην κατοχή του, το οποίο αποδεικνύει τη 
συμπερίληψή του στις κατηγορίες της παρ. 1 του άρθρου 1
και επιβεβαιώνει τις πληροφορίες που παρείχε κατά την 
προκαταγραφή. Στα στοιχεία αυτά περιλαμβάνονται ιδίως 
το διαβατήριο, η άδεια διαμονής ή/και τα ταξιδιωτικά του έγγραφα ή στην περίπτωση κατά την οποία δεν υφίσταται 
τίποτα από τα ανωτέρω, το Υπηρεσιακό Σημείωμα που του 
χορηγήθηκε από την Ελληνική Αστυνομία κατά την είσο-
δό του στη χώρα. Στην περίπτωση τέκνων γεννηθέντων 
στην ελληνική επικράτεια, μετά την 24η Φεβρουαρίου 2022 
προσκομίζεται υποχρεωτικά ληξιαρχική πράξη γέννησης.
3. Η Υπηρεσία χορήγησης τηρεί αρχείο με τα προσω-
πικά δεδομένα που προβλέπονται στο άρθρο 10 του π.δ. 
80/2006, σύμφωνα με τις διατάξεις του Κανονισμού (ΕΕ) 
2016/679 και του ν. 4624/2019 (Α' 137). Επιπλέον, κατά την καταγραφή του δικαιούχου προσωρινής προστασί-
ας, η Υπηρεσία χορήγησης λαμβάνει από αυτόν δεδο-
μένα δακτυλικών αποτυπωμάτων. Η λήψη δακτυλικών 
αποτυπωμάτων είναι υποχρεωτική από την ηλικία των 
έξι (6) ετών. Τα πρόσωπα που αδυνατούν να δώσουν 
αποτυπώματα για σωματικούς λόγους, απαλλάσσονται 
από τη σχετική υποχρέωση. Η μόνιμη ή προσωρινή αδυ-
ναμία λήψης δακτυλικών αποτυπωμάτων αποδεικνύεται 
με ιατρικό πιστοποιητικό, το οποίο φέρει την υπογρα-
φή ιατρού ειδικότητας αντίστοιχης με τη βεβαιούμενη 
πάθηση. Η μη συναίνεση για τη λήψη των δακτυλικών 
αποτυπωμάτων θεωρείται παραίτηση από το δικαίωμα 
χορήγησης Άδειας Διαμονής Προσωρινής Προστασίας.
4. Η διαδικασία καταγραφής γίνεται με τη συνδρομή 
διερμηνέα της Υπηρεσίας Ασύλου, εκτός αν ο δικαιούχος 
βεβαιώνει ότι είναι αντιληπτή στην ελληνική γλώσσα η ανωτέρω διαδικασία.
5. Σε περίπτωση ασυνόδευτου ανηλίκου, κατά το στά-
διο διενέργειας των διαδικασιών της παρ. 2, η Υπηρεσία 
του άρθρου 2 της παρούσης ενημερώνει αμελλητί τον 
αρμόδιο Εισαγγελέα Ανηλίκων και όπου δεν υπάρχει, 
τον αρμόδιο Εισαγγελέα Πρωτοδικών, σύμφωνα με την παρ. 2 άρθρου 16 του π.δ. 80/2006.
Άρθρο 4
Διάρκεια - Παράταση - Λήξη Άδειας Διαμονής Προσωρινής Προστασίας
1. Η Άδεια Διαμονής Προσωρινής Προστασίας ισχύ-
ει από την ημερομηνία έκδοσής της από την αρμόδια 
Υπηρεσία του άρθρου 2 της παρούσας και λήγει στις 4 Μαρτίου 2023.
2. Εάν κατά τη διάρκεια της περιόδου της παρ. 1 το 
Συμβούλιο της Ευρωπαϊκής Ένωσης (Ε.Ε.) δεν λάβει από-
φαση για τη λήξη της προσωρινής προστασίας, η Άδεια Διαμονής Προσωρινής Προστασίας παρατείνεται αυτο-
δικαίως αρχικά για έξι (6) μήνες, ήτοι έως τις 4 Σεπτεμ-
βρίου 2023 και κατόπιν για ακόμη έξι (6) μήνες, ήτοι έως 
τις 4 Μαρτίου 2024. Η υποχρέωση έκδοσης των Αδειών 
Διαμονής Προσωρινής Προστασίας θα συνεχιστεί για 
τις περιόδους αυτές.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 14951 Τεύχος B’ 1462/28.03.2022
3. Η Άδεια Διαμονής Προσωρινής Προστασίας ακυ-
ρώνεται πριν την ημερομηνία λήξης της οποτεδήποτε 
διαπιστωθεί η λήξη της προσωρινής προστασίας με 
Απόφαση του Συμβουλίου Ε.Ε..
4. Η Άδεια Διαμονής Προσωρινής Προστασίας ακυρώ-
νεται εφόσον κάτοχός της: α) μεταφερθεί σε άλλο κράτος 
μέλος της Ε.Ε. σύμφωνα με την παρ. 4 του άρθρου 25 του 
π.δ. 80/2006, β) μεταφερθεί στο έδαφος άλλου κράτους 
μέλους της Ε.Ε. στο πλαίσιο διατήρησης της οικογενει-ακής ενότητας σύμφωνα με την παρ. 7 του άρθρου 15, του π.δ. 80/2006 και γ) αποκτήσει άδεια διαμονής από άλλο κράτος μέλος της Ε.Ε.
Άρθρο 5
Παράδοση Α.Δ.Π.Π. στους δικαιούχους
Η Άδεια Διαμονής Προσωρινής Προστασίας με την επι-
φύλαξη της παρ. 1 του άρθρου 3 παραδίδεται αυτοπρο-
σώπως στο δικαιούχο της από υπάλληλο της Υπηρεσίας 
του άρθρου 2 παραχρήμα.
Άρθρο 6
Απώλεια - Κλοπή - Φθορά - Μεταβολή στοιχειών
1. Η Α.Δ.Π.Π. αντικαθίσταται σε περίπτωση απώλειας, 
κλοπής, φθοράς ή μεταβολής των στοιχειών των δικαιού-
χων. Η διάρκεια ισχύος των νέων εγγράφων ταυτίζεται με 
την ισχύ των προηγουμένων. Για την αντικατάσταση των 
εν λόγω εγγράφων απαιτείται ηλεκτρονική αίτηση που 
υποβάλεται στην Υπηρεσία της αρχικής χορήγησης. Με την υποβολή της αίτησης αντικατάστασης ακυρώνεται πάραυτα η αρχικώς εκδοθείσα Α.Δ.Π.Π.
2. Για την περίπτωση κλοπής ή απώλειας Α.Δ.Π.Π. εκτός 
από την ως άνω αίτηση απαιτείται και αντίγραφο της 
δήλωσης κλοπής ή απώλειας στην αρμόδια Αστυνομική 
Αρχή. Σε περίπτωση ανεύρεσής της παραδίδεται στην 
Υπηρεσία χορήγησης, εκτός αν έχει κατασχεθεί στο πλαί-
σιο της ποινικής διαδικασίας, όπου και καταστρέφεται 
από αρμόδιο υπάλληλο της Υπηρεσίας του άρθρου 2 
μετά από σύνταξη σχετικού πρωτοκόλλου που φέρει την 
υπογραφή του υπαλλήλου και του Προϊσταμένου αυτού.
3. Μεταβολή των στοιχείων που αναγράφονται στην 
Α.Δ.Π.Π., είναι δυνατή μετά από αίτηση του δικαιούχου μόνο εφόσον αυτή βασίζεται στην προσκόμιση πρωτό-
τυπου διαβατηρίου, ταξιδιωτικού εγγράφου, ταυτότητας 
που έχει εκδοθεί από αρχή της χώρας καταγωγής ή άλλο 
ισοδύναμο έγγραφο σύμφωνα με το νόμο της χώρας 
καταγωγής, ή τελεσίδικη ελληνική δικαστική απόφαση. Η δήλωση του ενδιαφερομένου για μεταβολή των στοι-
χείων ταυτότητας του στην Α.Δ.Π.Π. συνοδεύεται και από 
τα σχετικά επίσημα έγγραφα - πιστοποιητικά. Α.Δ.Π.Π. με 
άλλα στοιχεία από αυτά με τα οποία έχει εκδοθεί, χορη-
γείται μετά από αίτηση του δικαιούχου λόγω εκτύπωσης 
λάθος στοιχείων, εφόσον τα ορθά στοιχεία προκύπτουν από το φάκελό του που τηρεί η Υπηρεσία.
Άρθρο 7 
Υποχρεώσεις κατόχων Α.Δ.Π.Π.
Κατά τη διάρκεια της διαμονής του στην Ελλάδα, ο 
κάτοχος Α.Δ.Π.Π. υποχρεούται:
α. να δηλώνει στην αρμόδια Υπηρεσία του άρθρου 2 
της παρούσας:i. κάθε μεταβολή της διεύθυνσης διαμονής του,
ii. κάθε διόρθωση ή μεταβολή της αστικής του κατά-
στασης και ιδίως την αλλαγή ιθαγένειας, τη σύναψη ή 
λύση ή ακύρωση γάμου ή συμφώνου συμβίωσης ή τη 
γέννηση τέκνου,
β. να παραδίδει στην αρμόδια Υπηρεσία του άρθρου 
2 της παρούσας:
i. την Α.Δ.Π.Π. που έχει στην κατοχή του/της σε πε-
ρίπτωση ανάκλησης της ή απόκτησης της ελληνικής 
ιθαγένειας,
ii. την κατεχόμενη από μέλος της οικογένειας του 
Α.Δ.Π.Π., ανεξαρτήτως ισχύος της, σε περίπτωση θανά-του του μέλους.
Άρθρο 8 
Ειδικές Διατάξεις
1. Η αρμόδια Υπηρεσία δεν χορηγεί Α.Δ.Π.Π. ή ανακα-
λεί με αιτιολογημένη απόφαση, η οποία επιδίδεται στον 
ενδιαφερόμενο, την εκδοθείσα Άδεια Διαμονής Προ-
σωρινής Προστασίας εφόσον συντρέχουν οι προϋπο-
θέσεις των άρθρων 27 και 28 του π.δ. 80/2006. Πριν την 
ανάκληση Άδειας Διαμονής Προσωρινής Προστασίας 
οι κάτοχοι αυτών καλούνται με έγγραφο που επιδίδεται 
από την αρμόδια Υπηρεσία, να καταθέσουν εγγράφως τις αντιρρήσεις τους. Για τη διαδικασία επίδοσης εφαρ-
μόζονται οι διατάξεις της παρ. 3 του άρθρου 10 του
ν. 4251/2014 (Α΄ 80).
2. Σε περίπτωση υποβολής αιτήματος διεθνούς προ-
στασίας βάσει του ν. 4636/2019 (Α΄ 169), η Α.Δ.Π.Π. δεν 
ανακαλείται.
Άρθρο 9 
Περιεχόμενο ενδείξεων Α.Δ.Π.Π.
Ο τύπος και η μορφή της Α.Δ.Π.Π. καθώς και τα στοι-
χεία που περιέχονται και ο τρόπος αναγραφής αυτών επί 
των Αδειών Διαμονής Προσωρινής Προστασίας απεικο-
νίζεται σύμφωνα με το υπόδειγμα του Παραρτήματος, 
που αποτελεί αναπόσπαστο τμήμα της παρούσας και 
έχουν ως εξής:
I. Στην εμπρόσθια όψη της Άδειας Διαμονής εμφαίνεται 
άνωθεν αριστερά το Εθνόσημο και με ελληνική γραφή 
«ΕΛΛΗΝΙΚΗ ΔΗΜΟΚΡΑΤΙΑ Υπουργείο Μετανάστευσης 
και Ασύλου». Ακολουθούν ταξινομημένα ανά σειρά ανα-
γραφής τα παρακάτω στοιχεία:
1. Επώνυμο: Με λατινικούς χαρακτήρες.2. Όνομα: Με λατινικούς χαρακτήρες.3. Πατρώνυμο: Με λατινικούς χαρακτήρες.4. Φύλο: Α/M για άρρενες, Θ/F για θήλεα.5. Υπηκοότητα: ο τριγράμματος διεθνής κωδικός της 
χώρας.
6. Ημερομηνία γέννησης.
7. Αριθμός Δελτίου.
8. Αριθμός Μητρώου.9. Αριθμός Φορολογικού Μητρώου.
10. Αριθμός Μητρώου Κοινωνικής Ασφάλισης 
(Α.Μ.Κ.Α.).
11. Αρχή Έκδοσης.12. Ημερομηνία έκδοσης.13. Ημερομηνία Λήξης.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 14952 Τεύχος B’ 1462/28.03.2022
14. Φωτογραφία προσώπου.
15. Σειριακός αριθμός της κάρτας.
Ο τίτλος «ΠΡΟΣΩΡΙΝΗ ΠΡΟΣΤΑΣΙΑ» μεταφρασμένος 
και στην αγγλική γλώσσα «TEMPORARY PROTECTION».
ΙΙ. Στην οπίσθια όψη της Άδειας Διαμονής Προσωρινής 
Προστασίας αναγράφονται τα παρακάτω στοιχεία:
α) στο κέντρο της άδειας το εθνόσημο και με λατινι-
κούς χαρακτήρες η φράση «HELLENIC REPUBLIC Ministry 
of Migration & Asylum».β) Η ιστοσελίδα του Υπουργείου www.migration.gov.
gr, λογότυπο της μέσου κοινωνικής δικτύωσης facebook: 
migrationgovgr.info, λογότυπα των εφαρμογών Google 
Play Store και App Store: Migration Greece Info
Άρθρο 10 
Έναρξη ισχύος
Η ισχύς της παρούσας απόφασης αρχίζει από τη δημο-
σίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
  Αθήνα, 24 Μαρτίου 2022
Ο Υπουργός 
ΠΑΝΑΓΙΩΤΗΣ ΜΗΤΑΡΑΚΗΣ    ƴƧƵƧƵƷƬưƧ  – ƸƴƳƩƪƭīưƧ  
 
1. ƧƝ ƳƺƬ  ƧƩƪƭƧƶ  ƴƵƳƶƻƵƭƱƬƶ  ƴƵƳƶƷƧƶƭƧƶ  
 
 
2. ƨƝ ƳƺƬ  ƧƩƪƭƧƶ  ƴƵƳƶƻƵƭƱƬƶ  ƴƵƳƶƷƧƶƭƧƶ  
 
 
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02014622803220004*